Raport Konsultativ

Përshtatjet vjetore të të Hyrave të Lejuara Maksimale për KEDS

(Viti relevant tarifor 2021)

|  |
| --- |
| **DEKLARATË****Ky Raport Konsultativ është përgatitur nga ZRRE me qëllim të informimit të palëve të interesit. Raporti nuk paraqet Vendim të ZRRE‐së dhe nuk duhet të konsiderohet si i tillë.** |

**Gusht 2021**

Përmbajtja

[1 Hyrje 3](#_Toc80691539)

[2 Përshtatja e të Hyrave të Lejuara Maksimale 4](#_Toc80691540)

[3 Bilanci i Energjisë Elektrike 4](#_Toc80691541)

[3.1 Vlerësimi i Bilancit të Energjisë Elektrike të Realizuar dhe të Parashikuar 5](#_Toc80691542)

[4 Përshtatjet e rregullta 6](#_Toc80691543)

[4.1 Përshtatjet për normën e inflacionit 7](#_Toc80691544)

[4.2 Kostot shtesë që ndërlidhen me COVID-19 7](#_Toc80691545)

[4.3 Përshtatjet për kostot e bartshme 8](#_Toc80691546)

[4.4 Përshtatjet e kostove të humbjeve 8](#_Toc80691547)

[4.5 Përshtatjet për të hyrat jo tarifore 9](#_Toc80691548)

[4.6 Përshtatjet për faktorin korrigjues të të hyrave 10](#_Toc80691549)

[5 Propozimi për të Hyrat e Lejuara Maksimale të OSSH-së 10](#_Toc80691550)

# Hyrje

Zyra e Rregullatorit për Energji (ZRRE) aktualisht është duke kryer Përshtatjen e Rregullt Vjetore për të Hyrat e Lejuara Maksimale (MAR) që do të mbulohen nga Kompanitë e Rregulluara. Në këtë proces, ZRRE-ja do të bëjë propozimin fillestar për MAR-in e azhurnuar për Operatorin e Sistemit të Transmetimit dhe Tregut (OST/OT, KOSTT), Operatorin e Sistemit të Shpërndarjes (OSSH, KEDS) dhe do të përcaktojë të hyrat e Furnizuesit me Shërbim Universal (FSHU). Ky vlerësim fillestar bazohet në propozimet e dorëzuara nga kompanitë e rregulluara si dhe vendimet për Të Hyrat e Lejuara Maksimale për periudhën rregullative 2018-2022 për OST/OT dhe OSSH.

Rregullimi i Çmimit është mjet që përdoret nga ZRRE në mënyrë që të përcaktohen Të Hyrat e Lejuara Maksimale – MAR, të cilat Kompanitë e Rregulluara do ti mbledhin për ofrimin e shërbimeve të rregulluara. MAR caktohet në nivelin që mundëson të licencuarit e rregulluar t’i mbulojnë kostot e arsyeshme operative dhe të mirëmbajtjes së aseteve të tyre dhe të realizojnë kthim të arsyeshëm në investimet e tyre. Gjithashtu, ZRRE përcakton caqe të efikasitetit, caqet për zvogëlimin e humbjeve, përmirësimin e performancës, të cilat synojnë ngritjen e efikasitetit operativ të kompanive dhe të ofrojnë nxitje për arritjen e caqeve apo ndëshkime nëse kompanitë dështojnë t’i arrijnë ato.

Vlerat bazë për komponentët e MAR janë përcaktuar në Shqyrtimin Periodik të bërë në vitin 2018 dhe mbesin të vlefshme për një periudhë pesëvjeçare. Shqyrtimi aktual ka të bëjë me vlerësimin e propozimeve për MAR të paraqitura nga kompanitë e rregulluara, duke marrë në konsideratë edhe të dhënat aktuale të vitit 2020, në mënyrë që të vijmë deri te përcaktimi i të hyrave për vitin relevant tarifor 2021. Ky shqyrtim vlerëson nëse propozimet e të licencuarve janë llogaritur në përputhje me kornizen ligjore dhe rregullative.

Procesi i përshtatjeve për vitin relevant tarifor 2021 përfshin periudhën 1 prill 2021 - 31mars 2022, por duke marr parasysh mungesën e Bordit, procesi i tillë është shtyer. Vonesa e marrjes së vendimeve për të Hyrat e Lejuara Maksimale dhe të tarifave për këtë vit relevant tarifor, do të azhustohet në vitin e ardhshëm relevant tarifor 2022.

ZRRE fton kompanitë e licencuara, konsumatorët dhe të gjitha palët tjera të interesit, që të japin kontributin e tyre në këtë proces, duke shqyrtuar dhe komentuar të dhënat dhe pikëpamjet e paraqitura në këtë Raport Konsultativ, në mënyrë që vlerësimi të jetë i saktë për të Hyrat e Lejuara Maksimale për Operatorin e Sistemit të Shpërndarjes (OSSH/KEDS). Këto raporte duhet të analizohen, duke ju referuar gjithashtu edhe raporteve përfundimtare të Shqyrtimit Periodik 2018-2022.

Palët të cilat dëshirojnë të paraqesin komentet e tyre eventuale rreth propozimeve të ZRRE-së, ftohen që të dorëzojnë komentet e tyre me shkrim në postën elektronike ero.pricing-tariffs@ero-ks.org jo më vonë se 07 shtator 2021.Gjithashtu,komentet mund të dërgohen me postë në adresën:

Zyra e Rregullatorit për Energji

Departamenti për Tarifa dhe çmime

Rr. Dervish Rozhaja Nr. 12, Prishtinë, 10000, Kosovë

**Dokumentet Relevante**

|  |  |
| --- | --- |
| Vlerësimi përfundimtar i MAR të OSSH në kuadër të procesit të Shqyrtimit Periodik – Vlerësim i detajuar  | http://ero-ks.org/2018/Raportet/Pergjigje%20ndaj%20komenteve%20te%20KEDS\_PRR2\_final.pdf |
| Aplikacioni i KEDS-it për vitin 2021 | https://www.ero-ks.org/zrre/sites/default/files/Konsultimet%20Publike/Aplikimi%20i%20OSSH-s%C3%AB%202021%20-%208%20Mars%202021.pdf |

# Përshtatja e të Hyrave të Lejuara Maksimale

Bazuar në Rregullën për Vendosjen të Hyrave të Lejuara Maksimale për OSSH, ZRRE ka analizuar me kujdes të gjithë komponentët e kostove dhe kërkesat e të licencuarit të paraqitura në aplikacionin e tij për të Hyrat e Lejuara Maksimale. Gjatë procesit të Përshtatjes së Rregullt, ZRRE përdor vlerat e vendosura gjatë procesit të Shqyrtimit Periodik 2018-2022 dhe përshtat MAR-in për të reflektuar ndryshimet në mes të kostove që kanë qenë të parashikuara gjatë Shqyrtimit Periodik dhe kostove aktuale të arsyeshme të operatorëve të rregulluar. Gjatë këtij procesi ZRRE do të:

1. Indeksojë Kostot Operative dhe të Mirëmbajtjes për Faktorin e Efikasitetit i cili caktohet gjatë procesit të Shqyrtimit Periodik dhe për Inflacionin Vjetor bazuar në Indekset e Harmonizuara të Çmimeve të Konsumit (HICP) të publikuara për vendet e Eurozonës;
2. Caktojë Kostot e Lejuara të Humbjeve (LSSCt) për OSSH, dhe t’i azhurnojë këto në mënyrë që të përfshijnë ndryshimin në mes të kostove të lejuara dhe të realizuara të humbjeve për Periudhën paraprake Rregullative, të cilat mund të kenë ndodhur si rezultat i ndryshimeve në kostot e blerjes së energjisë me shumicë apo i ndryshimeve në rrjedhat e energjisë elektrike në sistemin e shpërndarjes;
3. Azhurnojë MAR-in e OSSH-së në mënyrë që të reflektojë ndryshimin në mes të të Hyrave të Lejuara dhe të Realizuara në Vitin paraprak Relevant (t‐1), duke përfshirë edhe të hyrat e përjashtuara;
4. Caktojë MAR-in e OSSH-së për Vitin Relevant t.

# Bilanci i Energjisë Elektrike

Në këtë shqyrtim tarifor ZRRE ka përdorur bilancin e aprovuar për vitin 2021. Megjithatë, trajtimi i konsumit të energjisë elektrike për konsumatorët e kyçur në nivelin e tensionit 35kV dhe 10kV, është bërë në pajtim me qëndrimin e Bordit të ZRRE-së për vazhdim të furnizmit të këtyre konsumatorëve nga FSHU, me tarifa të rregulluara. Duke qenë se KEDS ka aplikuar për MAR-in e vitit 2021, duke marrë për bazë edhe derregullimin e konsumatorëve të kyçur në nivelin e tensionit 35kV dhe 10kV, do të ketë dallime në bazën e analizave të përdorura nga ZRRE dhe aplikacionit te OSSH.

## Vlerësimi i Bilancit të Energjisë Elektrike të Realizuar dhe të Parashikuar

Me qëllim të vlerësimit të kostove që kanë të bëjnë me blerjen e humbjeve në nivel të OSSh-së, ZRRE ka analizuar të dhënat e raportuara nga KEDS për vitin 2020 dhe të dhënat për parashikimin e bilancit për vitin 2021. Analiza e bilancit të realizuar për vitin 2020 dhe atij të parashikuar për vitin 2021 është paraqitur në tabelën në vijim:

Tabela 1: Bilanci i energjisë elektrike

|  |  |  |  |
| --- | --- | --- | --- |
| **Bilanci i energjisë elektrike ne OSSH** | **Njësia** | **Realizimi****2020** | **Propozimi****2021** |
| Hyrja ne OSSh | GWh | 5,549 | 5,452 |
| Energjia e pa faturuar në Veri | GWh | 335 | 327 |
| Hyrja në OSSh pa energjinë e pa faturuar | GWh | 5,215 | 5,221 |
|   |   |  |  |
| Energjia e pafaturuar  | % | 6.0% | 6.0% |
|   |   |  |  |
| Humbjet teknike dhe komerciale në OSSh | GWh | 1,075 | 894 |  |
|  | % | 19.4% | 16.4% |  |
|   |  |  |  |
| Gjithsej humbjet  | GWh | 1,409 | 1,221 |
|  | % | 25.4% | 22.4% |
|   |   |  |  |
| **Energjia e mbetur për faturim** | **GWh** | **4,140** | **4,231** |
|   |   |  |  |

Nga analizat e aplikacionit të KEDS, ZRRE ka vërejtur se blerjet e energjisë për mbulimin e humbjeve janë 1,026 GWh, ndersa humbjet e realizuara në bazë të rrjedhave fizike të energjisë janë 1,075, kjo rezulton me një diferencë prej rreth 49 GWh. Por nga analizimi i mekanizmit balancues vërehet se KEDS-it i neto i janë faturuar 54 GWh (shtyerje 11GWh, ndërsa tëreheqje 65GWh) si tërheqje të energjisë.

Devijimet e tilla mbulohen nga rrjeti intern dhe nga sistemi interkonektiv. Pas pavarësimit të KOSTT-it, balancimi i sistemit nuk duhet të vazhdojë përmes FSHU-së nga Programi i Kompenzimit për asnjë palë tregtare, ngase blerjet përmes Programit të Kompenzimit kanë kostot më të larta se sa penalizimet që paguajnë palët përmes mekanzimit balancues për shkak të devijimeve që kanë shkaktuar. Prandaj, për kostot e shkaktuara (nga devijimet interkonektive), palët tregtare kanë paguar vlerë më të ulët si ndëshkim nga mekanizmi balancues. Devijmet e tilla për OSSh-në mund të shkaktohen nga pasaktësia në parashkim për humbje nga vet OSSh si dhe nga ndryshimet e kërkesës për energji të nominuar nga furnizuesit. Për devijmet të tilla palët OSSh dhe FSHU janë ngarkuar në bazë të alokimit dhe jo në bazë të dejvimeve reale të shkaktuara. Ky parim është aplikuar që nga koha e fillimit të implementimit të mekanizmit balancues. Si rezultat i kësaj qasje janë evidentuar gabime në kalkulimin real të jobalanceve për palët përgjegjëse (OSSh dhe FSHU), si pasojë nuk janë reflektuar kostot reale për palët që kanë shkaktuar. Prandaj, vlerësojmë se duhet bërë një rivlerësim i devijmeve për palët OSSh dhe FSHU që nga koha e fillimit të imlementimit të mekanizmit balancues për të evidentuar jobalancet reale në MWh dhe të kostove që asociohen me to. Pas këtij rivlerësimi, duhet marrë në konsideratë shqyrtimi i kostove dhe të hyrave të OSSh-së dhe FSHU-së për devijimet e tilla.

KEDS dhe KESCO me date 7 korrik 2021 kane njoftuar ZRRE-ne lidhur me gabimet teknike per shitjet e energjise elektrike dhe humbjet e energjise per vitin 2020 te raportuara ne ZRRE, si rrjedhoje paraqiten ndryshime per rreth 18GWh si rritje e humbjeve te OSSh-se, perkatesisht ulje e faturimit per te njejten sasi. Duke qene se dallimi i tille implikon edhe barazimet e mekanizimit balancues per palet tregtare, ZRRE ne kete raport konsultativ nuk do te marr ne konsiderate korrigjimin e tille, dhe pret nga KEDS qe te informoje dhe konsultoje edhe palet tjera tregtare per korrigjimet e tilla dhe me pastaj te evidentohen implikimet e ketij korigjimi per secilen pale tregtare.

Planifikimi i rrjedhave të energjisë për vitin 2021, është bërë duke përdorur qasjen nga konsumi dhe duke aplikuar nivelin e lejuar të humbjeve në OSSH prej 16.4%.

KEDS në aplikacionin e tij ka kërkuar që vetëm 20% e kostove që rezultojnë nga faturimi i energjisë për rikthimin e humbjeve të merret parasyshë, për arsye të pamundësisë së arkëtimit të tyre, si pasojë e vonesave të procedurave gjyqësore. Rikthimi i humbjeve sipas raporteve të KEDS si dhe verifikimit të ZRRE, rezulton të jetë prej 47 GWh, kjo vlerë është përdorur gjatë kalkulimit të të hyrave të realizuara nga shitjet.

ZRRE konsideron se kostoja që rezulton nga faturimi i kësaj energjie duhet të trajtohet si e hyrë e tërësishme, sepse kjo trajtohet me parimin e akrualitetit, ku të hyrat njihen në momentin e faturimit dhe jo atëherë kur arkëtohen. Për më tepër, duhet theksuar se kjo vlerë e energjisë prej 47 GWh është përfshirë në energjinë e hyrë në rrjetin e shpërndarjes nga e cila bazë janë kalkuluar kostot e humbjeve të energjisë, prandaj njohja si kosto e kësaj energji nënkupton edhe njohjen e të hyrave që rezultojnë nga kjo energji.

Nga tabela e mësipërme vërehet që energjia e pafaturuar në katër komunat e veriut të Kosovës janë të paraqitura si rrjedha fizike dhe përdoren për qëllime të barazimit të bilancit të energjisë elektrike. Sidoqoftë, kostot që rrjedhin nga furnizimi i katër komunave veriore të Kosovës nuk përfshihet gjatë kalkulimit të kostove të furnizimit me energji konform vendimit mbi masën e përkohshme të dhënë nga Gjykata Themelore dhe të konfirmuar nga Gjykata e Apelit.

# Përshtatjet e rregullta

Në këtë pjesë janë paraqitur kalkulimet lidhur me përshtatjet e rregullta vjetore të vitit 2020. Kalkulimi i këtyre përshtatjeve do të përfshihet gjatë përcaktimit të të hyrave të lejuara maksimale për vitin relevant tarifor 2021.

## Përshtatjet për normën e inflacionit

Për të bërë kalkulimin e përshtatjeve lidhur me normën e inflacionit si referencë është marr norma e inflacionit e publikuar nga Eurostati për vendet e Eurozonës, e cila për vitin 2020 ishte 0.26%[[1]](#footnote-1). Mënyra për kalkulimin e përshtatjeve të tilla është e përcaktuar në Rregullën e të Hyrave të OSSH-së.

Kjo normë aplikohet në përshtatjen e kostove operative, kostove të zhvlerësimit dhe kthimit në kapital. Pas aplikimit të normës së inflacionit prej 0.26% ndaj komponentëve të kostove të sipërpërmendura, rrjedh vlera e kostove të përshtatura prej 0.15 milion euro. Përshtatjet që kanë rezultuar nga aplikimi i normës së inflacionit për secilën nga komponentët e kostove të lejuara në vitin 2020 i janë shtuar më pastaj vlerësimit fillestar të kostove të vlerësuara për vitin 2021. Detajet e këtyre kalkulimeve janë paraqitur në tabelën në vijim:

Tabela 2: Përshtatjet për inflacion

|  |  |  |  |  |  |
| --- | --- | --- | --- | --- | --- |
| Linja | Njësia | a)Lejuar2020 | b)Përshtatja për inflacion | c)Vlerësimi fillestar 2021[[2]](#footnote-2) | d=b+c Lejimi 2021 |
| OPEX-i | mil€ | 25.84 | 0.07 | 25.21 | 25.28 |
| Zhvlerësimi | mil€ | 15.40 | 0.04 | 16.17 | 16.21 |
| Kthimi | mil€ | 15.12 | 0.04 | 15.90 | 15.94 |
| Total | mil€ | 56.36 | 0.15 | 57.28 | 57.42 |

Përkundër kërkesës së KEDS për rritje të kostove të OPEX-it (rritje e pagave, derivateve, mirëmbajtjes) për vitin 2020 në vlerë prej 2% (0.5mil€) krahasuar me lejimet e OPEX-it për vitin 2020 të vlerësuar gjatë PRR2, ZRRE ka lejuar rritje të OPEX-it për KEDS gjatë shqyrtimit periodik 2018-2022 dhe konsideron se rritjet e mëtejme janë të paarsyeshme duke marr parasysh edhe efikasitetin e nevojshëm nëpër vite.

## Kostot shtesë që ndërlidhen me COVID-19

Lidhur me kostot shtesë të sigurimit shëndetësor në vlerë prej 19 mijë euro/muaj, ZRRE në parim i ka konsideruar si të arsyeshme, megjithatë ka kërkuar që KEDS të dëshmojë se ka përzgjedhur kontratën më të favorshme përmes procesit konkurrues. Meqenëse KEDS nuk ka sjellë dëshmitë sipas kërkesës së ZRRE, atëherë këto kosto nuk njihen në këtë fazë. KEDS do të ketë mundësi që këto dëshmi t’i paraqes gjatë konsultimit publik, në të kundërtën, kostot shtesë që ndërlidhen me sigurimin shëndetësor nuk do të njihen në MAR të vitit relevant tarifor 2021. Lidhur me kostot e sigurimit të automjeteve ato janë pranuar në vlerë prej 15 mijë euro, ngase këto janë jashtë kontrollit të të licencuarit.

KEDS në aplikacionin e tij ka kërkuar njohjen e kostove shtesë prej 0.44 milion € në emër të pagesave shtesë për personelin të cilët i ka konsideruar si stimuj për angazhimin e tyre gjatë kohës së pandemisë COVID-19. KEDS gjithashtu kërkesën e tij e mbështetë me arsyetimin se edhe operatorët tjerë në sektorin e energjisë kanë aplikuar stimuj të tillë.

ZRRE ka trajtuar me kujdes kërkesat e OSSH në lidhje me kostot shtesë që ndërlidhen me COVID-19, si dhe ka analizuar edhe aplikimin e stimujve të caktuar nga operatorët tjerë, duke përfshirë edhe KEK Sh.A.

Duke marrë parasyshë gjendjen e vështirësuar financiare të konsumatorëve familjar dhe atyre biznesor, ngarkesa edhe me kosto të tilla shtesë, do të vështirësonte edhe më tutje gjendjen e tyre. Andaj, ZRRE nuk e sheh të arsyeshme bartjen e kostove shtesë të cilat ndërlidhen me pagesat direkte ndaj puntorëve të OSSH. ZRRE dëshiron të sqaroj, që OSSH do të mund të konsideronte një pagesë të tillë ndaj puntorëve, vetëm përmes fitimit të tij, ashtu siç kanë vepruar edhe operatorët tjerë, të cilët këto kosto nuk i kanë reflektuar në çmimet e tyre.

ZRRE edhe në shkresat në të cilat thirret OSSH në aplikimin per MAR, ka sqaruar që sheh të arsyeshme në parim të njeh kostot që ndërlidhen me ruajtjen e shëndetit si pasojë e COVID-19, sipas Udhëzimeve të Institutit Kombëtar të Shendetësisë Publike, por jo edhe stimujt sepse do ta ngarkonin konsumatorin fundor edhe mëtej.

## Përshtatjet për kostot e bartshme

Për shkak të dallimeve ndërmjet energjisë së parashikuar dhe asaj të realizuar nga OSSh lidhur me obligimet e OSSh ndaj Operatorit të Tregut (OT) dhe Operatorit të Sistemit (OS), janë bërë përshtatjet për të reflektuar këto dallime. Vlera e këtyre përshtatjeve është 0.16 milion euro (dallimi ndërmjet 0.92 mil€ dhe 1.07 mil€).

## Përshtatjet e kostove të humbjeve

Përshtatja e kostos së humbjeve për OSSH bëhet përmes formulës së mëposhtme:

(LSSCat-1 – LSSCft-1) \* (1+ It)

Vlera e kostos së përshtatur për humbje është -5.3 milion euro, e cila rezulton për shkak të ndryshimit të rrjedhave të energjisë të realizuara kundrejt atyre të parashikuara si dhe ndryshimit në mes të çmimit të parashikuar dhe atij të realizuar. Detajet e kalkulimeve janë dhënë në tabelën më poshtë.

Tabela 3: Përshtatjet për kostot e humbjeve

|  |  |  |  |  |
| --- | --- | --- | --- | --- |
| OSSH MAR | Njësia | E lejuar2020 | E realizuar2020 | E propozuar 2021 |
| **Parametri i indeksimit** |  |  |  |  |
| It | % |  | 7.38% |  |
| **Humbjet e lejuara (LSSCt)** |  |  |  |  |
| LSSAt | % | 17.6 | 17.6 | 16.4 |
| REUEt | GWh | 5,414 | 5,549 | 5,451.6 |
| WHEAt | €/MWh | 49.19 | 42.57 | 46.05 |
| LSSCat-1 | mil€ |  | **41.58** |  |
| LSSCft-1 | mil€ | **46.88** |  | **41.17** |
| **Kostot e përshtatura[[3]](#footnote-3)** | mil€ |  | **-5.3** |  |

Ku :

LSSAt janë humbjet e lejuara, që janë paraqitur si përqindje e energjisë që hyn në sistemin e shpërndarjes në vitin relevant t

REUEt janë njësitë e energjisë (MWh) apo (GWh) që hyjnë në sistemin e shpërndarjes në vitin relevant t

WHEAt është mesatarja e kostos me shumicë të energjisë (€/MWh) në vitin relevant t

LSSCat-1 është kostoja e realizuar e humbjeve të lejuara në vitin relevant t‐1, (llogaritur duke përdorur humbjet e lejuara)

LSSCft-1 është kostoja e parashikuar e humbjeve në vitin relevant t‐1, (llogaritur duke përdorur humbjet e lejuara)

It është norma e interesit për vitin relevant t, që llogaritet bazuar në EURIBOR plus S%, ku S paraqet vlerën që do përcaktohet nga Rregullatori gjatë shqyrtimeve periodike që reflekton preminë e pagueshme nga i licencuari për huatë afatshkurtra mbi normën e EURIBOR-it

ZRRE në vlerësimin preliminar ka parashikuar kostot e blerjes së energjisë për mbulimin e humbjeve bazuar në çmimet aktuale të realizuara në vitin 2020, por gjatë procesit të konsultimit publik, palët duhet të ofrojnë dëshmi se kanë respektuar parimet e përcaktuara në kornizën ligjore dhe rregullative për shitblerje të energjisë për mbulimin e humbjeve.

## Përshtatjet për të hyrat jo tarifore

Të hyrat tjera të realizuara nga aktivitetet e pa-rregulluara siç janë: të hyrat nga shërbimet e distribuimit, Shërbimet për pëlqim energjetik, shërbimet tjera, të hyrat nga dhënia me qira e aseteve, të hyrat nga operatorët e ndryshëm ekonomik, shitja e aseteve, etj. Këto të hyra zbriten nga të hyrat e lejuara maksimale. Vlera e këtyre të hyrave të realizuara nga OSSh në vitin 2020 është raportuar nga KEDS-i të jetë 7.26 milion euro. ZRRE në vlerësimin preliminar ka marr në shqyrtim të dhënat sipas pasqyrave të audituara, nga ku rezulton se të hyrat e parregulluara për vitin 2020 të jenë 6.6mil€.

Në tabelën në vijim janë paraqitur detjaet e të hyrave të parregulluara:

|  |  |
| --- | --- |
| **Te hyrat e pa rregulluara 2020** | **€000s** |
| Shërbimet e distribuimit | 1,545 |
| Shërbimet për pëlqim energjetik | 1,994 |
| Shërbimet tjera | 2,091 |
| Të hyra nga stoku pa origjinë | 689 |
| Të hyra tjera | 98 |
| Të hyrat nga qiraja | 100 |
| Fitimi nga shitja e pasurive fikse | 97 |
| **Total** | **6,614** |

## Përshtatjet për faktorin korrigjues të të hyrave

Në pajtim me Rregullën për të Hyrat e Lejuara Maksimale është bërë korrigjimi i të hyrave të vitit 2020. Parimi i cili aplikohet ka të bëjë me vlerësim e përgjithshëm të kostove të lejuara aktuale dhe të hyrave aktuale të realizuara. Këto llogaritje janë bërë sipas formulës në vijim:

KREVt = (AACat-1 – ARRt-1)\* (1+ It)

Ku janë:

AACat-1  Kostot e lejuara aktuale për vitin relevant t-1 (“Actual Alloed Cost as determined in Relevant Year t-1”)

ARRt-1  Paraqet të hyrat e realizuara në vitin relevant t-1 (“is the Actual Regulated Revenues in Relevant Year t-1”)

It Norma e interesit për vitin relevant t, që llogaritet bazuar në EURIBOR plus S%, ku S paraqet vlerën e përcaktuar nga ZRRE-ja gjatë shqyrtimeve periodike që reflekton preminë e pagueshme nga i licencuari për hua afatshkurtra

Ndryshimi në mes të AACat-1 prej 87.06 mil€ dhe ARRt-1 prej 100.55 mil€, pas aplikimit të normës së interesit rezulton të jetë – 14.5 mil€. Ky ndryshim ndërmjet të hyrave dhe kostove aktuale të lejuara bartet si azhurnim gjatë përcaktimit të MAR për vitin 2021.

# Propozimi për të Hyrat e Lejuara Maksimale të OSSH-së

Të Hyrat e Lejuara Maksimale për OSSH janë llogaritur sipas formulës në vijim:

*MARt = OPMCt + DEPCt + RTNCt + LSSCt + LICCt -NTFR t +ADJt +KREVt*

*Ku*

MARt janë të hyrat e lejuara maksimale në vitin relevant t

OPMCt janë kostot e lejuara operative dhe të mirëmbajtjes në vitin relevant t

DEPCt është zhvlerësimi i lejuar në vitin relevant t

RTNCt është kthimi i lejuar në kapital në vitin relevant t

LSSCt është kostoja e lejuar e humbjeve në vitin relevant t

LICCt është kostoja e taksës për licencë në vitin relevant t

*ADJt është përshtatje e kostove*

KREVt është faktori i korrigjimit të të hyrave në vitin relevant t

Llogaritja e secilit nga këta komponentë është shtjelluar më poshtë.

Si rezultat i kalkulimeve të secilit komponent të kostove, MAR i propozuar për OSSH për vitin 2021 është 81.44 milion €.

Tabela 4 Propozimi i MAR të OSSH (KEDS) pas përshtatjeve

|  |  |  |  |  |
| --- | --- | --- | --- | --- |
| Te hyrat e lejuara maksimale (mil€) | Njësia | Lejuar 2019 | Lejuar 2020 | Propozuar 2021 |
| **Parametrat e indeksimit** |  |  |  |  |
| Faktori i efikasitetit | % | 1.5% | 1.5% | 1.5% |
| Inflacioni | % | 1.19% | 0.26% |  |
| Euribor | % | -0.2% | -0.3% |  |
| Faktori - S  | % | 7.6% | 7.6% |  |
| Norma e interesit - It | % | 7.4% | 7.3% |  |
| **Shpenzimet operative dhe te mirëmbajtjes (OPMCt)** |  |  |  |  |
| Vlerësimi gjate PRR2 | €m | 25.85 | 25.53 | 25.21 |
| Lejuar - OPMCt = OPMCt-1 \* (1 + CPIt-1) \* (1 – Et)\* (1 – Pt) | €m | **26.30** | **25.84** | **25.28** |
| Kostot shtesë të OPEX-it | €m |  | 0.24 | 0.24 |
| **Kostot e zhvlerësimit (DEPCt)** |  |  |  |  |
| Vlerësimi gjate PRR2 | €m | 14.44 | 15.23 | 16.17 |
| Lejuar - DEPCt = DEPCt-1 \* (1 + CPIt-1) \* (1 – Pt) | €m | **14.65** | **15.40** | **16.21** |
| **Kostot e kthimit (RTNCt)** |  |  |  |  |
| Vlerësimi gjatë MYT | €m | 13.39 | 14.95 | 15.90 |
| Lejuar - RTNCt = RTNCt-1 \* (1 + CPIt-1) \* (1 – Pt) | €m | **13.59** | **15.12** | **15.94** |
| **Obligimet ndaj KOSTT-it** |  |  |  |  |
| Obligimet ndaj KOSTT-it -parashikim | €m | 1.23 | 0.92 | 2.02 |
| Obligimet ndaj KOSTT-it – aktual | €m |  | 1.07 |  |
| **Kostot e humbjeve (LSSCt)** |  |  |  |  |
| **Parashikim** |  |  |  |  |
| LSSAt | €m | 18.80% | 17.60% | 16.40% |
| REUEt | €m | 4,964.9 | 5,414.3 | 5,451.6 |
| WHEAt | €m | 44.88 | 49.19 | 46.05 |
| Kostoja e parashikuar e humbjeve | €m | **41.89** | **46.88** | **41.17** |
| **Aktual** |  |  |  |  |
| LSSAt | % | 18.80% | 17.60% |  |
| REUEt | GWh | 5,322.0 | 5,549.5 |  |
| WHEAt | €/MWh | 42.89 | 42.57 |  |
| Kostoja e aktuale e humbjeve | €m | **42.91** | **41.58** |  |
| **Përshtatjet** |  |  |  |  |
| Te hyrat e parregulluara PRR2 | €m | (3.50) | (3.50) | (3.50) |
| Përshtatjet për PRR1 | €m | (1.50) | (1.50) | (1.50) |
| Përshtatja për çmimin e humbjeve  | €m | ( 2.48) | - |  |
| Korrigjimi i jobalanceve  | €m | 1.74 | - |  |
| Te hyrat aktuale te parregulluara | €m | (6.84) | (6.61) |  |
| Taksa e licencës: |  |  |  |  |
| Parashikim | €m |  | 0.15 | 0.08 |
| Aktual | €m | 0.07 | 0.06 |  |
| **KREV – faktori korrigjues i të hyrave** |  |  |  |  |
| Faktori korrigjues i te hyrave t-1 | €m | 9.58 | (4.14) | (14.49) |
| AACt-1 - kostot aktuale për vitin t-1  | €m | 99.47 | 87.06 |  |
| 441.ARRt-1 - te hyrat aktuale për vitin t-1 | €m | 103.20 | 100.55 |  |
| **KREVt = (AACat-1 – ARRt-1) \* (1+ It)** | €m | **(4.14)** | **(14.49)** |  |
|  |  |  |  |  |
| **MAR – të hyrat e lejuara maksimale** | €m | **101.50** | **95.40** | **81.44** |
|  |  |  |  |  |

1. Burimi: Eurostat, <https://appsso.eurostat.ec.europa.eu/nui/submitViewTableAction.do> (vizituar më 27.01.2020) [↑](#footnote-ref-1)
2. Sipas lejimeve të Shqyrtimit Periodik 2018-2022 linku:

 <http://ero-ks.org/2018/Raportet/Pergjigje%20ndaj%20komenteve%20te%20KEDS_PRR2_final.pdf> [↑](#footnote-ref-2)
3. Këto kosto janë pjesë e azhurnimeve të përgjithshme dhe reflektohen në MAR-in e vitit 2021. [↑](#footnote-ref-3)